text: Grov vold mod mand i Tønder 
  02 januar 2015 kl. 12.24
  En 50-årig mand blev søndag overfaldet i sin lejlighed i Tønder. Efterfølgende har det vist sig, at han har pådraget sig alvorlige skader på kroppen, og han er blevet indlagt på sygehuset.
  Manden er ikke i livsfare, skriver Syd- og Sønderjyllands Politi i en pressemeddelelse. På grund af skaderne har de kun kunnet afhøre ham ganske kort.
  Politiet har en klar formodning om, hvem gerningsmanden er. Han er nu eftersøgt.
  Overfaldet skete i den 50-årigs lejlighed på Strucksallé i Tønder søndag den 28. december. Han blev opsøgt af en mand, som slog løs på ham.
  